La Biblioteca Municipal crea un fons documental faller
2025-07-24

Les Regidories de Cultura i Falles de l’Ajuntament de Burjassot, dirigides per Javier Naharros i Estefanía Ballesteros, respectivament, estan treballant per a poder disposar, a la Biblioteca Municipal d’Adults, d’un fons documental faller amb llibres, revistes i documentació sobre la festa de les Falles.

El lliurament dels més de 90 llibres, revistes i llibrets l’ha fet Iván Esbrí, responsable del Centre de Documentació de la Festa de les Falles del Gremi d’Artistes Fallers.

El consistori burjassoter i el Gremi d’Artistes Fallers estan col·laborant, des de fa mesos, per a la difusió i conservació del patrimoni documental faller i ja s’està treballant en l’elaboració d’un conveni que serà el primer d’aquest tipus entre un Ajuntament i el Gremi d’Artistes Fallers.